Jabarkan Pemilihan pelakon dari Suicide Squad (filem) dalam bahasa melayu

Pada bulan Oktober 2014, Warner Bros. telah menawarkan Ryan Gosling, Tom Hardy, Margot Robbie dan Will Smith peranan dalam filem ini. Pada bulan November, The Wrap mendedahkan bahawa Jared Leto berada dalam perbincangan untuk watak Joker. Kemudiannya pada bulan itu, ia telah diumumkan bahawa Robbie telah disahkan untuk melakonkan watak Harley Quinn. Pada bulan Disember 2014, ia telah disahkan oleh Warner Bros. bahawa Smith, Hardy, Leto, Robbie, Jai Courtney dan Cara Delevingne telah menandatangani untuk membintangi filem ini sebagai Deadshot, Rick Flag, Joker, Harley Quinn, Captain Boomerang dan Enchantress. Studio ini juga mempertimbangkan Viola Davis, Octavia Spencer dan Oprah Winfrey untuk watak Amanda Waller.

Pada bulan Januari 2015, Davis menyatakan minatnya untuk melakonkan watak Amanda Waller semasa satu temubual. Tom Hardy terpaksa meninggalkan watak Rick Flag selepas isu penjadualan bersama The Revenant. Jake Gyllenhaal kemudiannya ditawar untuk menggantikan Hardy sebagai Flag tetapi dia menolak tawaran tersebut. Studio ini kemudiannya melihat kepada Joel Edgerton, Jon Bernthal dan Joel Kinnaman untuk melakonkan watak ini. Pada bulan Februari, Jay Hernandez menyertai barisan pelakon dan Kinnaman disahkan untuk melakonkan watak Flag. Di Anugerah Akademi ke-87, Davis mengesahkan bahawa dia telah dipilih untuk watak Amanda Waller. Pada bulan Mac 2015, Raymond Olubawale dilaporkan mempunyai peranan yang tidak dinyatakan dalam filem ini, dan Scott Eastwood mengumumkan bahawa dia telah dipilih ke dalam barisan pelakon di Twitter. Kemudiannya pada bulan itu, ia telah disahkan bahawa Adewale Akinnuoye-Agbaje dan Karen Fukuhara telah dipilih untuk watak Killer Croc dan Katana. Adam Beach, Ike Barinholtz dan Jim Parrack telah ditambah ke dalam barisan pelakon pada bulan April 2015. Pada bulan Januari 2016, Ben Affleck telah disahkan akan menyambung wataknya sebagai Batman dari Batman v Superman: Dawn of Justice.